Testele COVID 19 au devenit o adevărată industrie. Cât au încasat doar într-o lună clinicile și spitalele.
Românii au făcut 192.000 de teste la cerere pentru a afla dacă au sau nu COVID-19, scrie ZF. Clinicile şi spitalele private şi de stat au încasat 12 mil. euro într-o lună pe testele la cerere. Vacanțele în Grecia au mărit procentul celor care fac testul la cerere, până la 12%.
Pandemia de COVID 19 a lansat o nouă industrie pe piața serviciilor medicale, cea a testelor pentru COVID. Diferența față de alte analize constă în faptul că aceste teste sunt parte a unui plan la nivel de guvern și sunt obligatorii pentru anumite categorii de persoane. În plus, nu sunt deloc ieftine.De la 15 mai de când Guvernul a anunțat că se anulează starea de urgență, 192.000 de români au făcut acest test, oferit atît de instituțiile private, la început, cât și de spitalele de stat, conform datelor prezentate de zf.ro.La un preţ mediu de 300 de lei, pacienţii români au scos din buzunar din 23 iulie până în prezent 57,7 milioane de lei, adică aproximativ 12 milioane de euro.Testarea a devenit o necesitate pentru autorități, în încercarea de a determina numărul de persoane infectate cât și pentru cei care au dorit să plece în vacanță sau la muncă în țări precum Grecia sau Austria care au impus obligativitatea acestui test.